open-index/open-wikipedia-markdown huggingface dataset:
Aker Floating Production

**Aker Floating Production** er et norsk FPSO selskap som er en del av Aker konsernet der Kjell Inge Røkke er hovedeier.

## Eksterne lenker
* 
*
Havfisk

**Havfisk ASA**, tidligere **Aker Seafoods**, er et norsk selskap som driver innenfor sjømatsegmentet. Selskapet er en del av Aker-konsernet som har en eierandel på 65 %. AKS er notert på Oslo børs med hovedkontor i Ålesund.

AKS opererer 15 trålere nord for 62. breddegrad i Norge med 9 % av konsesjonene i området. Selskapet eier og driver også 11 fiskeforedlingsfabrikker hvorav seks i Norge og fem i Danmark. Selskapet driver en integrert verdikjede der to tredjedeler av foredlingskapasiteten dekkes av selvfisket fisk. AKS leverer produkter til Findus, Nestlé, Pieters, Primex, Seachill, Unilever og Young’s Bluecrest.

Aker Seafoods ble etablert i 2005 ved fusjon mellom Norway Seafoods, West Fish-Aarsæther og Nordic Sea Holding. Selskapet ble listet på Oslo børs i mai 2005.

Aker Seafoods endret navn i 2013 til Havfisk.

## Referanser


## Eksterne lenker
* www.akersea.com Hjemmeside
* 
* – Dette er et storstilt ran fra Finnmark
* – Aker Seafoods trikser med tall
Palestinsk fedayeen

**Palestinsk fedayeen** er en betegnelse på militanter eller geriljaer i en sekulær nasjonalistretning blant palestinere. De fleste palestinere regner fedayeener som «frihetskjempere», mens den israelske stat anser dem for å være «terrorister».

## Fotnoter

## Referanser


## Eksterne lenker
*
Manuel Fernandes

**Manuel Henrique Tavares Fernandes** (født 1986) er en portugisisk fotballspiller som fra 14. januar 2022 er klubbløs.

Da han var yngre spilte han gatefotball sammen med fotballstjernen Nani

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Daito Takahashi

**Daito Takahashi** (født 16. desember 1980) er en japansk skihopper, tidligere kombinertløper som først og fremst har sine styrker i hoppbakken. Han falt forferdelig stygt under Sapporo-VM i 2007, fordi han glemte å feste hælstroppene etter prøveomgangen. Han slapp mirakuløst lett unna fallet, men hoppet ikke mer det mesterskapet. Han debuterte i verdenscupen i spesielt hopp i Sapporo 25. januar 2014 med en 30.-plass som første poeng.

## Referanser


## Eksterne lenker
*
Torunn

**Torunn** eller **Torun** er et kvinnenavn med opprinnelse i det norrøne navnet *Þórunnr*, dannet av *Þórr*, «guden Tor», og enten *unna*, «elske», eller *unnr*, «bølge».

## Utbredelse
*Þórunn* var et vanlig kvinnenavn på Island og antakelig også i Norge i vikingtiden. Det er 34 forskjellige personer med navnet nevnt i Landnåmabok.

*Þórunnr* og *Þóruðr* er også blant de 30 vanligste kvinnenavnene kjent fra runeinnskripsjoner i Norden, Storbritannia og Irland. 

*Torunn* var et vanlig kvinnenavn i Norge i middelalderen. Over 20  forskjellige personer med navnet er nevnt i Regesta Norvegica.

I nyere tid var navnet mest populært på 1950-tallet, men var aldri blant de mest bruke kvinnenavnene i Norge.

Navnet er i dag mest utbredt på Island, i formen *Þórunn*. I Norge er også formen *Torunn* mer utbredt enn *Torun*.

|}

## Kjente personer med navnet
Personene i listen er ordnet kronologisk etter fødselsår.
* Torun Bülow-Hübe (1927–2004), internasjonalt aktiv svensk sølvsmed og kunstner
* Torunn Ystaas (født 1943), norsk forfatter og sceneinstruktør
* Inger Thorun Hjelmervik (født 1944), norsk-dansk skribent, forfatter og oversetter
* Torunn Janbu (født 1954), norsk lege og tidligere president i Den norske legeforening
* þórunn Valdimarsdóttir (født 1954), islandsk forfatter
* Torun Lian (født 1956), norsk forfatter, dramatiker og filmregissør
* Torunn Borge (1960–2014), norsk forfatter og kritiker
* Þórunn Sveinbjarnardóttir (født 1965), islandsk miljøvernminister
* Torunn Skjelland (født 1975), norsk kunstner
* Torun Eriksen (født 1977), norsk jazzmusiker
* Þórunn Antonía, islandsk sanger

## Se også
* Toruń, en by i Polen

## Referanser


## Eksterne lenker
*
Kompis, kompis

***Kompis, kompis*** (originaltittel: *Buddy Buddy*) er en amerikansk krim-komedie fra 1981 med Walter Matthau og Jack Lemmon i hovedrollene. Regi er ved Billy Wilder. 

## Handling
En leiemorders (Matthau) siste oppdrag før han pensjonerer seg er å likvidere tre angivere. Han sprenger den første i lufta med en brevbombe og den andre forgiftes. Når han skal skyte den tredje fra et hotellvindu får han imidlertid problemer med fyren i naborommet (Lemmon) som forsøker å henge seg og som etterhvert forstyrrer ham hver gang han skal skyte tysteren. 

## I rollene
(utvalg)
* Jack Lemmon: Victor Clooney
* Walter Matthau: Trabucco
* Paula Prentiss: Celia Clooney
* Klaus Kinski: Dr. Hugo Zuckerbrot
* Dana Elcar: Capt. Hubris
* Miles Chapin: Eddie, the Bellhop
* Ed Begley Jr.: Erster Leutnant
* Fil Formicola: Rudy 'Disco' Gambola 
* Charlotte Stewart: Krankenschwester

## Eksterne lenker
*
Aker Drilling

**Aker Drilling** var en norsk operatør innen riggsegmentet og en del av Aker-konsernet der Kjell Inge Røkke er hovedeier. Selskapet mottok to nye borerigger i 2009, «Aker Barents» og «Aker Spitsbergen». 

Hovedkvarteret til selskapet lå i Stavanger.

De to riggene er verdens største boreinnretninger og ble ferdigstilt av søsterselskapet Aker Solutions på Aker Stord. Designet er av type Aker H6e, sjette generasjons halvt nedsenkbar plattform (semi submursible) rigg med åtte legger, horisontale pongtonger og et stort dekk. Innretningen holdes på plass av et forankringssystem som forbinder innretningen med havbunnen og et anker i enden av hver ankerline. Skroget skal veie om lag 14.200 tonn, dekket ca. 18.000 tonn og boligkvarteret ca. 1.400 tonn. Samlet vekt er om lag 34.000 tonn. Skroget er kvadratisk med 67,5 m * 67,5 m og høyde på 41 m. Dekket er rektangulært med størrelse 104 m * 85 m, og med høyde 18 m. Boligkvarteret (hotellet) vil være noe høyere enn det øvrige dekket, men mest ruvende er et boretårn med en høyde på 110 m.

Selve boretårnet på riggene består av en dobbel RamRig som kort sagt består av enorme sylindre som kjører boremaskinen/topdriven opp og ned, i motsetning på en konvensjonell rigg hvor dette blir gjort ved hjelp av en stor vinsj eller drawwork. Borepakkene på riggen har blitt levert av Aker MH AS.

Desember 2006 fikk riggene langvarige kontrakter med Statoil og Aker Exploration, men etter levering i 2009 hadde riggene tekniske problemer. Fra februar 2010 kom begge riggene i full drift. Mot slutten av mai 2010 skal Aker Barents taues til Gro-feltet – et gassfunn som Shell påviste i 2009. Høsten 2010 skal Aker Barents bore første letebrønn på Dalsnuten 400 kilometer fra land.

I 2011 begynner arbeidet med å utvide flåten til Aker Drilling med to nye boreskip som skal bygges hos DSME i Okpo, Geoje i Sør-Korea.

14. august 2011 la Transocean fram et bud på å kjøpe Aker Drilling, som ble akseptert av Kjell Inge Røkke. John Fredriksens Seadrill tjente i det skjulte 150 millioner kroner på å kjøpe seg opp i Aker Drilling rett før Transocean bød på selskapet. Oslo Børs undersøker nå handelen i Aker Drilling-aksjen i forkant av offentliggjøringen av budet.

## Referanser


## Eksterne lenker
* Aker Drilling
*
Musikkbinge

**Musikkbinge** er et øvingslokale for band og musikere. De er bygget etter samme idé som ballbingene. Siden de er mobile kan de plasseres hvor som helst. To containere settes sammen og inni disse bygges et rom på 25 kvadratmeter som er tilpasset akustisk slik at det fungerer som øvingsrom for band. De er lydisolerte og skal ikke være til sjenanse for omgivelsene.

Prisen for en musikkbinge er om lag 350.000 kroner, og den finansieres ved tilskudd fra Norsk Tipping på 100.000 kroner, Musikkutstyrsordningen på omtrent samme beløp og kommunal egenandel som dekker det resterende. 

Ideen til slike musikkbinger kom fra Danmark, hvor containerne blir produsert under navnet «Det plustelige øvingslokalet» (DPØ). Bergen fikk den første musikkbingen i 2000, og pr. 2014 er det mer enn 140 musikkbinger rundt om i kommunene. 

## Eksterne lenker
* Musikkbinge – et mobilt øvingslokale
Saarlouis

**Saarlouis**  [] (mellom 1935 og 1945 *Saarlautern*) er en by i den tyske delstaten Saarland. Byen ligger omkring 10 kilometer fra grensen til Frankrike.

## Historie

Som navnet antyder ligger Saarlouis ved elven Saar, og ble bygget som en festningsby i 1680. Den fikk navn etter kong Ludvig XIV av Frankrike. Dette området hadde da etter den Den fransk-nederlandske krig (1672–1678) blitt fransk territorium og dannet østgrensen av Frankrike.

Bilprodusenten Ford har siden 1970 hatt fabrikk her, som har produsert over 11 millioner biler og med omkring  ansatte er byens største arbeidsgiver.

## Kjente personer fra Saarlouis
* Michel Ney (10. januar 1769 – 7. desember 1815),  Napoléon Bonapartes marskalk
* Paul von Lettow-Vorbeck (20. mars 1870 – 9. mars 1964), offiser og politiker
* Oskar Lafontaine (16. september 1943), politiker
* Heiko Maas (19. september 1966), politiker

## Referanser


## Eksterne lenker
*
Mats

**Mats** eller **Mads** er en korform av mannsnavnet *Ματθιας ([[Mathias|Matthias]]),* som er en yngre form av det greske mannsnavnet *Ματθαιος (Matthaios),* som igjen er avledet av det hebraiske navnet *מתתיהו (Mattitjahu)* eller *מתתיה (Mattitja),* med betydningen «Guds gave» eller «en gave fra Gud».

## Utbredelse
*Mads* var et populært navn på norske guttebarn på 1700-tallet, mens formen *Mats* har vært populær siden 1980-tallet.

I Sverige var *Mats* mest populært i 1950- og 1960-årene.

|}

## Kjente personer med navnet
Personene i listen er ordnet kronologisk etter fødselsår.
* Mads Johansen Lange (1807–1856), dansk handelsmann på Bali
* Mats Wahl (1945–2025), svensk ungdomsbokforfatter
* Mats Näslund (f. 1959), svensk ishockeyspiller
* Mats Wilander (f. 1964), svensk tennisspiller
* Mads Mikkelsen (f. 1965), dansk skuespiller
* Mads Ousdal (f. 1970), norsk skuespiller
* Mats Sundin (f. 1971), svensk ishockeyspiller
* Mads Larsen (f. 1975), norsk forfatter og journalist
* Mads Eriksen (f. 1977), norsk tegneserieskaper
* Mats Eldøen (f. 1983), norsk skuespiller
* Mats Zuccarello Aasen (f. 1987), norsk ishockeyspiller
* Mads Østberg (f. 1987), norsk rallyfører

## Referanser


## Eksterne lenker
*
Lechfeldslaget

**Lechfeldslaget** den 10. august 955 var avslutningen på *Ungarnkrigene* og Otto den stores største militære seier mot de ungarske rytterne, som før hadde herjet gjennom det meste av Sentral-Europa med sine plyndringstokter. Slaget om Lechfeld er oppkalt etter stedet det ble utkjempet, det vil si i trekanten mellom Landsberg am Lech, Augsburg og Mering.

Seieren ved Lechfeld sto lenge som en av de aller mest betydningsfulle slaget i den tyske historie og sto lenge som det største militære oppgjøret i det tysk-romerske riket.

## Eksterne lenker
*
For en neve dollar mer

***For en neve dollar mer***  eller ***For et par dollar mer*** (originaltittel: *Per qualche dollaro in più*) er en italiensk spaghetti-western fra 1965 av regissøren Sergio Leone. Filmen er oppfølgeren til *[[For en neve dollars]]*.

## Handling

*Mannen uten navn* (Clint Eastwood), her under navnet «Manco», og *Oberst Mortimer* (Lee Van Cleef) er to duserjegere på jakt etter ettersøkte forbrytere i det ville vesten. Etter filmens åpningssekvenser der hver av de to jakter ned hver sin forbryter, møtes de og bestemmer seg for å samarbeide for å få has på bankraneren El Indio (Gian Maria Volonté). Manco infiltrerer El Indios gjeng som planlegger å rane banken i El Paso og få tak i den ene million dollar som befinner seg i bankens safe. Gjengen stjeler pengene, og Manco og Mortimer bestemmer seg for å returnere pengene, men blir avslørt og må rømme. 

Etter å ha skutt ned alle medlemmene i El Indios gjeng en etter en, klarer El Indio å skyte Mortimers revolver ut av hånda hans og gjør seg klar til å skyte ham så snart lommeuret hans slutter å spille melodien sin. Mot slutten av melodien dukker Manco opp med Mortimers lommeur som har samme melodi som El Indios, et lommeur han tok fra en kvinne han voldtok tidligere i filmen. Manco setter seg ned og lar Mortimer og El Indio gjøre opp i en rettferdig duell som Mortimer vinner. Mortimer avslører at kvinnen som eide lommuret var hans egen søster, og at han nå har fått sin hevn. Han lar Manco få hele dusøren og står igjen mens Manco plukker opp dusøren og millionen og rir avgårde.

## Om filmen
*For en neve dollar mer* er regissert av Sergio Leone, og utgjør film nummer to i hans dollar-trilogi hvor *[[For en neve dollars]]* er den første og *[[Den gode, den onde og den grusomme]]* utgjør den tredje og avsluttende delen.

### Anmelderne
Filmen ble godt mottatt av anmelderne, noe som gjenspeiles i at den har fått så mye som 93% på Rotten Tomatoes. Den amerikanske filmkritikeren Roger Ebert gav den tre av fire stjerner.

Anmelderen på det norske nettstedet CINERAMA gav den terningkast seks i 2005 og beskrev den som et mesterverk: «Alt i alt, så må man bare gi seg ende over og nyte denne flotte filmen fra ende til annen».

## Medvirkende
* Clint Eastwood – Manco 
* Lee Van Cleef – Oberst Douglas Mortimer 
* Gian Maria Volonté – El Indio 
* Mara Krupp – Mary 
* Luigi Pistilli – Groggy 
* Klaus Kinski – Wild (the hunchback)

## Se også
* Dollar-trilogien

## Referanser




## Eksterne lenker
*
Huset Babenberg

**Babenberg** var en slekt i Østerrike, som hadde titler som markgrever og hertuger i tiden før Habsburg-slekten kom til makten. Slektens storhetstid var perioden 976 – 1248.
Tor Finstad

**Tor Ludvig Finstad** (født 8. mars 1937 i Nannestad) var ordfører i Østre Toten fra 1996 til 2003. Finstad representerte Senterpartiet. Med valget av Finstad ble et seksti år langt Arbeiderparti-styre brutt.

Finstad er utdanna veterinær, og kom til Østre Toten som distriktsveterinær i 1979. Han ble i 1983 valgt inn i kommunestyret og satt der i tre perioder før han ble valgt til ordfører.

## Referanser
Slaget ved Tanga

**Slaget ved Tanga** også kalt *bie-slaget*, var i tiden 3. til 5. november 1914 og var det første slag under første verdenskrig mellom britiske og tyske styrker på det afrikanske kontinentet.

Slaget fant sted i det tidligere Tysk Øst-Afrika, i dag Tanzania, ved havnebyen Tanga.

De britiske styrker fra British Indian Army besto hovedsakelig av 8&nbsp;000 dårlig trent indiske styrker, som fikk støtte fra krysseren HMS «Fox», mens den britiske øverstkommanderende, generalmajor Arthur Aiken, gjorde ikke bruk av den artilleristøtten han kunne ha fått fra HMS «Fox». De tyske styrkene besto av 155 tysk befal og 1&nbsp;100 askari-soldater.

Slaget ble innledet ved at de britiske styrkene ble landsatt omkring 5 kilometer sør for Tanga. Da britene trodde havnen var minelagt, ønsket de ikke å angripe byen direkte. Dagen etter marsjerte de britiske styrkene mot byen, men unnlot å sende speidere i forveien, slik at de gikk inn i et tysk bakhold. Dette endte i mann-mot-mann kamp, noe de britiske styrkene ikke var trent til. Under kamphandlingene ble de britiske styrkene angrepet av en bisverm, som lot askariene være i fred. Man antar at dette skyldes forskjellig kroppslukt.

Den tyske øverstkommanderende, oberst Paul von Lettow-Vorbeck iverksatte da et motangrep som trengte britene tilbake til landingsstedet. Britene forsøkte dagen etter med en motoffensiv, men blir jaget tilbake i båtene og må evakuere området. Under evakuering etterlater britene en hel del materiell og ammunisjon.
Hans Bjerregård

**Hans Bjerregård** (født 13. januar 1946, død 20. november 2019) var ordfører i Østre Toten fra 1992 til 1995.

Bjerregaard representerte Arbeiderpartiet. Han var den siste i ei 60 år lang rekke med Arbeiderparti-ordførere i kommunen (kun avbrutt av andre verdenskrig). Bjerregaard satt i kommunestyret fra 1988 til 2003. Han har også vært leder av Oppland Arbeiderparti.

Bjerregaard var lærer av utdannelse og har vært sosiallærer, undervisningsinspektør og rektor ved Lena ungdomsskole.

## Referanser
Jason Reitman

**Jason Reitman** (født 19. oktober 1977) er en canadisk Oscar-nominert skuespiller, manusforfatter, produsent og regissør. Han er kjent for å ha regissert filmene *[[Thank You for Smoking]]* og *[[Juno (film)|Juno]]*.

## Filmografi (utvalg)
* *[[Thank You for Smoking]]* (2005)
* *[[Juno (film)|Juno]]* (2006)
* *[[Up in the Air]]* (2009)
* *[[Young Adult]]* (2011)
* *[[Sensommerdager (2013)|Sensommerdager]]* (2013)
* *[[Men, Women & Children]]* (2014)

## Referanser


## Eksterne lenker
* 
* 
* Jason Reitman hos MySpace
* Første intervju med Reitman om ''Juno''
* EyeForFilm.co.uk - intervju med Jason Reitman om *Thank You For Smoking* og *Juno*
Filip Rygg

**Filip Rygg** (født 1983) er en norsk samfunnsdebattant og næringslivsmann. Han har vært politiker for Kristelig Folkeparti. Han har fra august 2014 arbeidet i Tankesmien Skaperkraft, fra august 2015 som leder.  

Rygg var inntil oktober 2019 leder for Cartas AS. Han overtok da som daglig leder for morselskapet Rexir Holding AS.

## Bakgrunn
Rygg ble født i Danmark og flyttet til Bergen i 1995. Han har bachelor i politikk, ledelse og økonomi.

## Politisk karriere
Filip Rygg startet sin politiske karriere som fylkesleder for Hordaland KrFU i 2001. Han var leder for fylkeslaget frem til 2003, da han ble valgt inn i sentralstyret til Kristelig Folkepartis Ungdom på landsplan. Ved fylkestingvalget samme år ble han valgt inn som representant for KrF i Hordaland fylkesting.

I august 2004 overtok han for Per Inge Vannebo som politisk rådgiver for byutviklingsbyråd Lisbeth Iversen (KrF). Han jobbet som politisk rådgiver til valgperiodens slutt i 2007. 

Før kommunestyrevalget 2007 ble han nominert til Bergen KrFs ordførerkandidat. Etter valget dannet KrF byråd sammen med Høyre og Frp. Rygg ble da utnevnt som kommunalråd og leder for Bergen KrF bystyregruppe, samt at han ble nestleder i komité for miljø og byutvikling. 

I november 2008 valgte nominasjonsmøtet i Hordaland KrF Rygg som sin andrekandidat for stortingsvalget 2009. Rygg var vara for Laila Dåvøy som var alene om å representere Hordaland KrF i stortingsperioden 2010-2013. 

I 2009 ble Rygg utnevnt til byråd for barnehager og skoler i Bergen og i 2011–2014 byråd for miljø og byutvikling.

## Styreverv
Rygg har styreverv i Tankesmien Skaperkraft, Mercy Ships Norge og Stiftelsen Betanien.

## Referanser


## Eksterne lenker
* 
*  Blogg 
*  Twitter-profil
*  Hordaland KrF
Tanga (by)

**Tanga** er den nordligste havnebyen i Tanzania og har  innbyggere (1. januar 2005). Tanga er også administrasjonsstedet for regionen med samme navn.

Byen er Tanzanias nordligste havneby mot Det indiske hav og ligger noen få mil sør før grensen til Kenya. Byen ble i 1893 utgangspunktet for Usambara-banen, som knyttet Victoriasjøen til Det indiske hav og til hovedstaden Dar-es-Salaam. Som jernbaneterminal kobler byen Tanzanias nordre innland med havet.

## Historie

Tanga ble i 1889 valgt som det militære støttepunktet for Tysk Østafrika og ble et administrasjonssentrum med bystatus for distriktet i 1891 etter at tyskerne hadde tatt kontroll over hele kystområdet fra sultanen av Zanzibar i april 1891. 

Den lokale økonomien var basert på sisal, som var blitt innført til kolonien mange år tidligere, og befolkningen i området vokste raskt. Byen ble også endestasjonen for Usambara-toglinjen som gikk i innlandet til byen Moshi ved foten av Kilimanjaro.

Navnet Tanga kommer fra ordet for *gård* eller *dyrket land* i flere av de lokale språkene, blant annet Sambaa, Bondei og Zigua. Tanga ga navn til Tanganyika, det området som i 1964 slo seg sammen med øya Zanzibar og ble dagens Tanzania.

Som den kystbyen som var nærmest Kenya, kom Tanga i frontlinjen ved utbruddet av første verdenskrig. 4. november 1914 gikk britiske soldater til angrep i det som skulle bli slaget ved Tanga som ble utkjempet rundt 5 km sør for byen. Byen ble ikke erobret av britene for 7. juli 1916.

## Eksterne lenker
*
Anne Rygh Pedersen

**Anne Rygh Pedersen** (født 28. juni 1967 i Larvik) er en norsk politiker (Ap), tidligere politimester og ordfører i Tønsberg. Hun var statssekretær i Justis- og politidepartementet (2005-2007) og fylkesordfører i Vestfold.

Pedersen ble ansatt i politiet i 1990. I 2008 ble hun utnevnt til politimester i Telemark og hadde denne stillingen frem til 2012. I 2012 ble hun avdelingsdirektør for brann og redning i Direktoratet for samfunnssikkerhet og beredskap.

Pedersen var 1. vararepresentant for Vestfold på Stortinget 2001&ndash;2005. Hun var fylkesordfører i Vestfold fra 2003 til 2005. Fra oktober 2019 ble hun ordfører i Re og Tønsberg kommuner som fra 1. januar 2020 ble slått sammen til én storkommune.

Hun har også hatt lederverv, blant annet ledet hun utvalget som  gav råd til helse- og omsorgsminister Sylvia Brustad om ambulansetjenesten.

## Referanser


## Eksterne lenker
*
Fight Idrettsforening

**Fight Idrettsforening** (stiftet 15. mai 1936) var en idrettsforening fra Oslo som rekrutterte fra nedre Bekkelaget og øyene i indre Oslofjord. Klubben het opprinnelig «Uredd», men skiftet navn våren 1939 da den ble medlem av Norges landsforbund for idrett. Fight drev med fotball og bandy og var i bandyens øverste divisjon i 1949.

```
1. divisjon 1949, Pulje D:
Bestum          5   4   0   1   31- 5    8
Stabæk          5   4   0   1   19- 7    8
Sarpsborg       5   2   2   1    9- 9    6
Reidulf         5   1   1   3    9-13    3
Fight           5   1   1   3    7-24    3
Strong          5   1   0   4    2-19    2
```


## Referanser
Magnar Hellebust

**Magnar Hellebust** (født 30. juni 1914 på Lindås, død 15. februar 2008) var en jurist, rådmann (fra 1947 til 1983) og samfunnsbygger i Harstad. Kommunikasjon var en hjertesak for Hellebust, og i hans rådmannstid skjedde det en betydelig utviking i Harstad-regionen med bygging av Tjeldsundbrua og flyplassen på Evenes som de mest kjente prosjektene. I 1964 ble Harstad slått sammen med landkommunene Trondenes og Sandtorg. Disse viktige begivenhetene for regionen var det Hellebust som var den drivende kraften bak. I 1962 ble selskapet Tjeldsundbrua AS stiftet med Hellebust som styreformann og ildsjel, og allerede 22. oktober 1967 kunne brua åpnes – ett år tidligere enn planlagt. Flyplassen på Evenes ble åpnet 30. juni 1973. 

Hellebust var også en ledende forkjemper for planer om forlengelse av Nordlandsbanen fra Fauske til Tromsø. Dette jobbet han iherdig med på 1970- og 1980-tallet, og klarte å få prosjektet på den samferdselspolitiske dagsordenen. Men prosjektet kom aldri lenger enn til planleggingsstadiet.

Hellebust var i to perioder vararepresentant til Stortinget for Venstre i Troms. I 1949 tok han initiativ til å blåse nytt liv i bladet Haalogaland – et blad som hadde blitt stoppet av nazistene i 1941. Men han lyktes ikke med å skape en levedyktig avis, og i 1954 måtte bladet gi opp i konkurransen med Harstad Tidende og Folkeviljen.

Som rådmann var Hellebust også formann i Havnestyret. Det var seks ordførere i Harstad i hans tjenestetid. Hellebust behersket russisk og virket som tolk i forskjellige sammenhenger.

I 1939 virket Magnar Hellebust som dommerfullmektig i Lyngen. Han sluttet da han fikk en nazistisk sorenskriver som sjef. De første årene etter andre verdenskrig arbeidet han ved Finnmark-kontoret i Harstad.

Hellebust var far til skuespilleren og artisten Kine Hellebust.

## Litteratur
* *Varige spor*: dikt og viser gjennom 50 år. Harstad : Aas, 1987
* *Venner i nord*. Om Harstads vennskapsbyer i Norden. Harstad: Aas, 1983
* *Vise versa*. Harstad, 1978
* *Årbok for Harstad*. Harstad historielag, 1989, 2000
* *Lufta i Harstad*: harstadfolk ser tilbake. Harstad : Admiralen, 2001
* *Vanylven*: liv og verksemd i bygda omkring 1880. Harstad: Aas, 1989
* *Studentene fra 1932*. Bokkomiteen for studentene fra 1932, 1957
* Forberg, Bjørn Tore: *Tjeldsundbrua: porten til øyriket*: 1953-1983. Harstad, 1983
* Jacobsen, Yngve: *En flyplass blir til: Harstad-Narvik lufthavn, Evenes*. Harstad, 1993
* Steinnes, Kristian: *Ved egne krefter: Harstads historie 1904-2004*. Harstad kommune, 2003
* Reppen, Gunnar: Trykkerier og aviser i Harstad. Harstad 2007

## Eksterne lenker
*
Wilhelm av Preussen

**Friedrich Wilhelm Victor August Ernst** (født 6. mai 1882 i Potsdam, død 20. juli 1951 i Hechingen) var Det tyske keiserrikets og Preussens kronprins 1888–1918.

## Liv og virke
### Bakgrunn
Wilhelm var eldste sønn til keiser Wilhelm II og hans hustru Auguste Viktorias.

### Offiser
Som de fleste tyske prinsene gjorde Wilhelm karrière i militæret og ble general i infanteriet. Da første verdenskrig brøt ut, var han øverstkommanderende for den 5. tyske armeen og hadde innledningsvis framgang på Vestfronten. Han mislyktes imidlertid ved slaget ved Verdun, etter å ha prøvd å ta byen også i 1914.

### Etter første verdenskrig
Da den tyske novemberrevolusjonen brøt ut i 1918, gikk han sammen med faren i landflyktighet i Nederland, hvor han blant annet skrev memoarene *Erinnerungen* (1922). 

I 1923 vendte han tilbake til Tyskland og hadde planer om å stille som motkandidat til Paul von Hindenburg i presidentvalget i 1932, men ble nektet dette av sin far. 

I forbindelse med den nasjonalsosialistiske maktovertakelsen i 1933, deltok han i mars samme år i den høytidelige seremonien i Garnisonskirken i Potsdam, hvor nasjonalsosialistene markerte kontinuiteten fra det wilhelminske keiserdømmet, det andre riket, og til deres eget såkalte tredje rike. Etter at hans venn Kurt von Schleicher, den tidligere tyske kansleren, ble myrdet under de lange knivers natt i 1934, trakk han seg fra all politisk virksomhet. Da han innså at Hitler ikke hadde noen planer om å gjeninnføre monarkiet, kjølnet forholdet til ham.

Etter farens død i 1941 ble han familiens overhode, men hadde frasagt seg rettighetene til tronen i 1918.

Han hadde kontakt med tyske antinazistiske motstandsmenn, som hadde tenkt seg at man etter et vellykket kupp mot Hitler akulle iinnsette kronprinsen som representant for det nye Tyskland. Kuppforsøket den 20.&nbsp;juli unndro han seg imidlertid delaktighet i, og bad også sin sønn Louis-Ferdinand om å holde avstand.

Etter krigsslutt ble han tatt til fange av marokkanske soldater i Vorarlberg og på ordre av den franske general Jean de Lattre de Tassigny holdt fanget i tre uker i Lindau. Fra dette fangenskapet vendte han tilbake, ifølge sin hustru, som en brudden mann. Deretter ble han i flere år holdt i arrest i sitt selvvalgte bosted i Hechingen; han fikk ikke bevege seg fritt der utover en omkrets på 25&nbsp;km. Der levde han til oktober 1945 på Burg Hohenzollern som ikke egnet seg som noe sted å bo, deretter i en stor villa, og ett år etter og frem til sin død i et mindre 5-roms huss. 

Wilhelm døde i 1951 etter et hjerteinfarkt.

## Barn
#Wilhelm av Preussen (1906) (1906–1940)
#Louis Ferdinand av Preussen (1907–1994)
#Hubertus av Preussen (1909–1950)
#Friedrich av Preussen (1911–1966)
#Alexandrine av Preussen (1915–1980)
#Cecilie av Preussen (1917–1975)

## Referanser
Makossa

**Makossa** er en musikkstil som er spesielt populær i urbane områder Kamerun. Musikken kan minne om soukous, men har en mer markert rytme og en framtredende blåserrekke. Musikken har tradisjonelle elementer, men er også sterkt influert av jazz, ambasse bey, latinsk musikk, highlife og soukous. Stilarten oppstod sannsynligvis på 1950-tallet, men det ble ikke gjort opptak av musikken før et tiår senere. Artister som Manu Dibango og Eboa Lotin har, siden 1970-tallet, bidratt til at makossa ble populært også utenfor Kameruns grenser.

## Se også

* Afrikansk musikk
* Soul Makossa

## Eksterne lenker
* Makossa musikkvideoer
Jordskjelvet på Svalbard 2008

**Jordskjelvet på Svalbard den 21. februar 2008** er det nest kraftigste jordskjelvet som er målt i Norge og norsk sokkel. NORSAR målte det til 6,2&nbsp;M<sub>w</sub>.

Jordskjelvets senter var til havs ved en aktiv forkastningssone omtrent 139 km øst-sørøst for Longyearbyen (77,11°N 18,41°E), omtrent 10 kilometer ned i jordskorpen. Det ble først registrert klokken 03.46 lokal tid. Det forrige store jordskjelvet i samme område inntraff 18. januar 1976 med styrke 5,5.

Det ble ikke meldt om noen skader etter skjelvet.

## Referanser


## Se også
*Liste over jordskjelv

## Eksterne lenker
* Norsar: Jordskjelv ved Svalbard, 21. februar 2008
Finn Jarle Sæle

**Finn Jarle Sæle** (født 10. juni 1947 i Laksevåg) er en norsk luthersk teolog, prest, journalist og redaktør i den kristne ukeavisen *[[Norge IDAG]]*. Han har også vært redaktør i avisa *[[Dagen]]*. Han har et kristenkonservativt ståsted og har uttrykt det gjennom sitt journalistiske virke og som debattant i flere debattprogrammer. 
## Liv og virke
### Bakgrunn
Sæle er født i Laksevåg (som senere ble en del av Bergen) som sønn av Jofrid Sæle (pikenavn Håland) og stuert Finn Asbjørn Sæle. Etter realskolen begynte han på gymnaset, og han engasjerte seg i Kristelig Folkepartis Ungdom. Han hadde planer om å studere medisin, men opplevde et kall til å bli prest. Og etter å ha studert religionsfilosofi på Universitetet i Bergen, reiste han til Oslo i begynnelsen av 1970-årene for å studere teologi ved Menighetsfakultetet. 
### Prest
Etter embedseksamen og ordinasjon ble han i 1976 ansatt som sogneprest i Øygarden. I 1984 ble han journalist i den kristne avisa *[[Dagen]]* under Arthur Bergs tid som redaktør, og allerede året etter ble han selv overtalt til å overta redaktørjobben. Han måtte gå fra denne stillingen i 1999 på grunn av interne konflikter. Samme år etablerte han den kristne ukeavisa ''Norge IDag'' og har sittet som redaktør der siden.

Han har vært særlig opptatt av tema knyttet opp til den kristne formålsparagrafen, abort, Israel og samkjønnet ekteskap. Sæle har markert seg med et kritisk syn på norske medier og venstresiden spesielt, særlig i saker som vedrører Israel.

Han har organisert demonstrasjoner til støtte for Israel, og gått inn for at norske aviser skulle publisere Jyllands-Postens Muhammedkarikaturer. Han støttet de aktivistiske anti-abort-prestene Børre Knudsen, og Ludvig Nessa, den sistnevnte var en venn fra studietiden.

### ''Kristen Koalisjon Norge''
I 1993 allierte Sæle seg med den amerikanske TV-evangelist og presidentkandidat Pat Robertson, og dannet sammen med lutherske og pentekostale ledere «Kristen Koalisjon Norge» etter inspirasjon fra Robertsons «Christian Coalition».

Han har vært med på bokutgivelser som *Fri til teneste: om kvinna sin plass og funksjon i kyrkjelyden* (medforfatter, 1982), *Norge vend i tide* (redaktør, 1993) og *Skjebnevalg: Norge og EU* (redaktør, 1994). 

Sæle ble gift i 1971 med stortingspolitiker Anita Apelthun Sæle (født 1951) og har fire barn, deriblant gründeren Finn Ørjan Sæle (født 1975) og Runar Sæle.

## Referanser


## Eksterne lenker
*
Nardus (kristent samfunn)

**Nardus**, eller **Nardus-menighetene**, er en norskstiftet samling ikke-trinitariske, karismatisk kristne menigheter og grupper i Norge, i Stockholm i Sverige og i Tórshavn på Færøyene.

Ordet *nardus* er opprinnelig en gammel betegnelse på en gruppe velluktende planter og salver som blant annet er nevnt i Høysangen i Bibelen.

## Historie
Nardus-bevegelsen ble startet i 1983 av evangelisten Torkild Terkelsen, født 1941 på Fjære i nåværende Grimstad kommune. Terkelsen hadde bakgrunn fra pinsebevegelsen, men brøt med denne på grunn av teologiske uenigheter, og Nardus kan derfor sies å springe ut fra pinsebevegelsen.

I 2008 bestod bevegelsen av et nettverk på tolv menigheter og vennegrupper, hvorav ti i Norge.

Boken *Sig at du lyver* av Silvia Henriksdóttir fra 2011, først utgitt på dansk, handler om oppvekst i Nardus-menigheten på Færøyene, om overgrep i hjemmet og fortielse i menigheten. 

I perioden 2020 til 2022 brøt flere av bevegelsens predikanter og mangeårige medlemmer ut av bevegelsen. 

Nardus-menighetene teller per november 2022 i underkant av 300 medlemmer fordelt på 6-7 lokale forsamlinger og et par mindre husgrupper. Forsamlingene holder til i Grimstad, Kristiansand/Vennesla, Fredrikstad, Sandefjord, Oslo og Vinstra. Bevegelsen driver Oggetun leirsted i skogene ved Oggevatn, der det arrangeres stevner og samlinger, og utgir *Nardus-bladet* som har et opplag på 350 eksemplarer.

## Teologi
Terkelsen har skrevet flere bøker hvor han presenterer sin teologi.

Nardusbevegelsen fremholder blant annet læren om de troendes predestinasjon (forhåndsbestemt «frelse» eller «fortapelse»), praktiserer tungetale, tydning og profeti. De tror ikke på treenigheten og avviser dermed den apostoliske trosbekjennelsen. De praktiserer heller ikke dåp i «Faderens, Sønnens og Den Hellige Ånds navn», men døper sine tilhengere i Jesu navn alene.  Nardus forkynner at det kun er én Gud, at Jesus er Gud åpenbart i kjød. Jesus, faderen og den hellige ånd er tre forskjellige måter Gud manifestere seg på. Utover å fornekte treenighetslæren hevder de at den katolske kirke er «Babylon», «den store skjøge», i Johannes' åpenbaring. Videre hevder Nardus at protestantiske kirkesamfunn og organisasjoner er «skjøgens døtre».

## Referanser

## Eksterne lenker
* 
*  sistebasun
Matias Tellez

**Matias Ernesto Leiva Tellez** (født 1989) er en musiker og produsent fra Bergen. 

Matias Tellez er født i Bergen av chilenske foreldre. Han har klassisk musikkbakgrunn og spilte fiolin og piano som barn. Som tolvåring begynte han å spille gitar. Han spilte på Øyafestivalen og  for første gang som femtenåring i 2004.

Han ble kåret til Årets Urørt 2008 på NRK Urørt med låten «Brand New Kicks» og signerte platekontrakt med Sony BMG tidlig 2008. Etter to album som soloartist, har Matias Tellez valgt å konsentrere seg om bandet Young Dreams, som han stiftet med blant andre Rune Vandaskog, Chris Holm, Fredrik Vogsborg og Njål Paulsberg, Marius Erster Bergesen og Pablo Tellez.

I 2011 signerte Young Dreams en platekontrakt med det australske plateselskapet Modular People. Young Dreams vant Spellemannprisen 2013 i kategorien indie for platen *Between Places*, som Matias Tellez har produsert. Tellez vant Spellemannprisen 2020 i klassen årets produsent for sitt arbeid på *Patience* av Sondre Lerche, *Ontas?* av Kakkmaddafakka og låter av Girl in Red, pish og Emma Jensen. Sammen med Marie Ulven (Girl in Red) var han produsent på Girl in Reds debutalbum *If I Could Make It Go Quiet* fra 2021. Sammen ble de nominert til Spellemannprisen 2021 i klassen årets produsent for albumet mens Ulven ble nominert i ytterligere seks klasser for albumet og låter fra albumet. Han ble nominert til Spellemannprisen 2022 i samme klasse for samlet låtproduksjon fra 2022 og til Musikkforleggerprisen 2023 i klassen årets verk – populærmusikk sammen med  for «Møllevalsen» med Orions Belte. Under Musikkforleggerprisen 2025 ble han kåret til  årets opphaver innen populærmusikk. Han medvirket også som låtskriver og produsent på Girl in reds andre album, *I’m Doing It Again Baby!* fra 2024. Han var i tillegg nominert i klassen årets produsent sammen med For albumet fikk han sammen med Ulven Spellemannprisen 2024 i klassen årets låtskriver, og vant i tillegg alene klassen årets produsent for samlet produksjon fra 2024. Han var i tillegg nominert i klassen årets produsent sammen med Ulven for Gir in red-albumet. Han bidro også på AURORAs album *[[What Happened to the Heart?]]* fra 2024, og fikk sammen med Aurora Aksnes, ,  og Magnus Åserud Skylstad Edvard-prisen 2025 i klassen populær for albumet.

## Bandmedlemmer
* Matias Tellez – Vokal, gitar
* Pablo Tellez – Bass 
* Marius Erster Bergesen- Trommer
* Njål Paulsberg – Synth/Keyboard

## Diskografi
### Album
**[[Tamias Mellez]]* – 2007
**[[Clouds (album)|Clouds]]* – 2009

### EP-er
**[[Matias Tellez (EP)|Matias Tellez]]* – 2007
* *LEKK, Vol. 1* – 2019 –med Nathalie Nordnes

### Singler
**Brand New Kicks*
**Yes Indeed* – 2007
**Convicted* – 2008

## Konserter
* , Oslo – februar 2008
* Japan – mars 2008
* Russetreff, Kongeparken – mai 2008
* Bergenfest, Bergen – mai 2008
* Hovefestivalen, Arendal – juni 2008
* Lost Weekend, Askøy – august 2008
* Japan, oktober 2009

## Referanser


## Kilder
* Bergens Tidene – Plateklar og myndig Matias
* Urørtfinalist 5 – Matias Tellez
* Landstreffet 09 - Matias Tellez

## Eksterne lenker
* 
* 
*  Matias Tellez på MySpace
*  Matias Tellez på NRK Urørt
Lano Places

**Lano Places** var en norsk rockegruppe med base i Bergen med medlemmer fra Ålesund og Stavanger.

Bandet startet som et studentband og begynte å spille på fagfester i 1997. De deltok på  i Stavanger i 1999, hvor de kom på 2.-plass i en demo-konkurranse. Lano Places fikk platekontrakt med Checkpoint Charlie Audio Productions som gav ut det første albumet, *Everyone likes to be lonely*, i 2001. Sangen «Isolation Street» fra denne platen ble A-listet på NRK P3 sommeren 2001. Under Alarmprisen 2002 ble de nominert i klassene årets popalbum for albumet og årets låt for  «Isolation Street». Samme året spilte de på Øyafestivalen og la på høsten ut på en liten turné hvor de spilte i Trondheim, Oslo, Stavanger og Bergen. Våren 2002 spilte bandet inn sitt andre album, *Walk Again*, i Musikkforum i Sandnes. Albumet ble utgitt høsten 2002 og høstet gode anmeldelser. På den etterfølgende turneen spilte de på samme steder som sist, samt Årdal, Skien, Ålesund og Etne. I desember 2011 kom Lano Places med en samling av tidligere uutgitte låter som ble spilt inn i perioden 1998-2002. Albumet het *Besides* og ble kun utgitt digitalt. 

## Medlemmer
* Ola Kvaløy - vokal, gitar 
* Ole Idar Kvelvane – bass
*  - gitar
*  - keyboard
*  - trommer    

## Diskografi
* *Everyone likes to be lonely* (CCAP, 2001)
* *Walk Again* (CCAP, 2002)
** Besides* (CCAP, 2011) 

## Referanser


## Eksterne lenker
*
Casino (film)

***Casino*** er en amerikansk dramakriminal- og mafiafilm fra 1995 regissert av Martin Scorsese. Den bygger på romanen *Casino: Love and Honor in Las Vegas* av Nicholas Pileggi. Romanen er igjen basert på virkelige hendelser. Pileggi har tidligere skrevet romanen *Wiseguy* som i 1990 ble til filmen *[[Mafiabrødre]]*, også den regissert av Scorsese. 
  
## Handling
To gamle venner bygger opp en tilværelse i Las Vegas. 
Sam «Ace» Rothstein blir sjef for kasinoet *Tangiers* og skal se til at allting går rolig for seg – i hvert fall tilsynelatende, slik at eierne kan få sin veske med sorte penger. 
Nicky Santoro (Joe Pesci) er den som ser til at motstrebende typer holder seg etter mafiaens spilleregler, og blir snart Las Vegas' nye mafiaboss.

## Om filmen
Sharon Stone ble nominert til en Oscar for beste kvinnelige hovedrolle for sin tolkning av Ginger, Rothsteins kone.

## Medvirkende
* Robert De Niro – Sam «Ace» Rothstein 
* Sharon Stone – Ginger McKenna/Rothstein 
* Joe Pesci – Nicky Santoro 
* James Woods – Lester Diamond 
* Don Rickles – Billy Sherbert 
* Alan King – Andy Stone 
* Kevin Pollak – Phillip Green 

## Eksterne lenker
* 
*
Torill Selsvold Nyborg

**Torill Selsvold Nyborg** (født 1951) er en norsk misjonær, sykepleier og politiker som representerer Kristelig Folkeparti. Hun var fylkesordfører i Hordaland og ble valgt som første vara til Stortinget for Krf i Hordaland i 2017. Fra 24. januar 2020 og ut stortingsperioden i 2021 var hun fast møtende vara for samferdselsminister Knut Arild Hareide.

Nyborg er oppvokst i Ålvik i Kvam i Hardanger. Hun var misjonær i Arequipa i Peru fra 1977 til 1982. 

I 1995 til 1999 gikk hun inn i Hordaland fylkesting som leder for kultur- og helseutvalget. I andre halvdel av perioden 1999–2003 var Nyborg fylkesvaraordfører i Hordaland. Hun ble valgt til fylkesordfører i fylket første gang fra 2003–2007 og ble med dette den første kvinnelige fylkesordføreren i Hordaland, og den første i stillinga som representerte KrF. 

Nyborg ble gjenvalgt fra 2007–2011 og fra 2011 til 2015 var hun gruppeleder for KrF på fylkestinget. 

Torill Selsvold Nyborg har engasjert seg sterkt i kampen for større regioner, og har vært leder av Vestlandsrådet. Hun tok i 2005 imot Øyvind Heitmann fra Republikken Gulating som også arbeider for sterkere selvstyre på Vestlandet. Hun er også kjent for sitt arbeid for en ny jernbane i Hordaland. Nyborg ble i 2005 valgt som 2. vara til Stortinget for Hordaland KrF og i 2017 første vara.

Torill Selsvold Nyborg var gift med Geir Magnus Nyborg.

## Referanser


## Eksterne lenker
* 
* 
* Hordaland fylkeskommune 
* Hordaland KrF
Sterling

*Sterling Airlines
*Sterlingsølv
*Sterling (maskinpistol)
*Sportsklubben Sterling, Oslo
*Sterling (Colorado), en by i Colorado

## Se også
*Stirling (andre betydninger)
Liste over Færøyenes lagmenn

**Liste over historiske lagmenn på Færøyene** gir en oversikt over lagmennene i perioden fra rundt år 1000 til 1816.

Fra 1524 finnes det fullstendige opptegnelser om hvem som har vært lagmenn på Færøyene.

Embetet har eksistert fra rundt år 1000 og frem til 1816. Deretter var Færøyene styrt som et dansk amt i en periode frem til 1948.
For statsministere på Færøyene etter 1948, disse refereres det også til som lagmenn, se Liste over Færøyenes statsministre.

## Litteratur
* Hans Andrias Sølvará: «Løgmenn, amtmenn og løgtingformenn». Side 364-368 i *Løgtingið 150 – Hátíðarrit*. Bind 2. Tórshavn (2002).
Institutt for eksperimentell medisinsk forskning

**Institutt for eksperimentell medisinsk forskning** er et institutt tilknyttet Kirurgi- og kreftdivisjonen ved Ullevål universitetssykehus og Det medisinske fakultet ved Universitetet i Oslo.

Det ble etablert i 1951 etter initiativ fra professor Carl B. Semb.

Instituttet er hovedsakelig aktivt innen eksperimentell forskning knyttet til hjerte-karsykdommer, muskelsykdom, sykdommer i lever- og galleveier samt pre-hospital medisin. Videre deltar det i undervisning av medisinske studenter ved Universitetet i Oslo.

## Eksterne lenker
http://www.iemf.no
Sandefjord Futsal

**Sandefjord Futsal** er en futsalklubb med spillere som opprinnelig kommer fra Sandefjord, men som bor i Oslo. Klubben ble stiftet 1. januar 2003. Hjemmearena er Ekeberghallen. Klubben rykket opp i Futsal Elite etter å ha blitt maratonmestere i sesongen 04/05. Den første sesongen i Futsal Elite endte med en 2.-plass for klubben. Klubbens keeper, Karsten Olsen og utespiller Per Martin Haugen spiller på landslaget for Norge futsal.
Sesongen 07/08 rykket Sandefjord Futsal opp til Norges Fotball Forbunds egen futsalsatsing, Telekiosken Futsal Liga. Første sesong i Telekiosken Futsal Liga endte med en solid femteplass for gutta fra hvalfangerbyen, som på forhånd var dømt nord og ned av samtlige eksperter.

## Meritter
1.-plass:

Copa Penya Barcelonista, sommer 08 
Oslo Indoor, mai 05
Oslo Indoor, januar 05
Coca-Cola Cup, Ekeberghallen, januar 05
Bergen Indoor, november 04
Oslo Indoor, september 04
Coca-Cola Cup, Drammenshallen

## Telekiosken Futsal Liga
Opprykk til NFFs Telekiosken Futsal Liga sesongen 07/08 
Femteplass i Telekiosken Futsal Liga sesongen 08/09 

## Eksterne lenker
* www.sandefjordfutsal.net
Gilli

**Gilli** eller **Gille** nevnes i Færøyingesaga som lovsigemann eller lagmann på Færøyene.

Ifølge Færøyingesaga skal lovsigemannen Gilli, sammen med flere andre færøyinger, ha dratt til Norge i 1024 og sverget troskap til kong Olav Haraldsson. De lovte å opprettholde den lov og rett og innbetale de skatter som kongen påla.

Sagaen er nedskrevet på Island på 1200-tallet, og begrepsbruken rundt lov og rett kan være lånt fra forfatterens egen samtid, men historikerne antar at det ligger en mening bak å titulere Gilli konsekvent på denne måten.

Gilli omtales videre i Færøyingesaga som en del av kongens hird og den lokale opposisjonen mot Tróndur í Gøtu.

Gilli er et kristent, norrøn-gælisk navn, jamfør Harald Gille (Gillkrist).

Ifølge folkeminnetradisjonen på Færøyene bygde Gilli en kirke i Hvalba. Hvis dette er riktig, kan det ha vært en gårdskirke.

## Referanser
Spanias Grand Prix 2007

**Spanias Grand Prix 2007** var et Formel 1-løp som ble avholdt den 13. mai 2007 på Circuit de Catalunya utenfor Barcelona. Det var det fjerde løpet i Formel 1-sesongen 2007.

Circuit de Catalunya-banen gikk gjennom noen forandringer for å øke mulighetene for forbikjøringer og gjøre løpene mer spennende og forbedre sikkerheten.

Løpet i Spania skulle bli enda en duell mellom Ferrari og McLaren. På startoppstillingen sto Felipe Massa og Fernando Alonso på den fremste raden, og bak dem sto Kimi Räikkönen og nykommer Lewis Hamilton. Alonso sin plan var å kjøre forbi Massa allerede i den første svingen, men han mislykkes og havnet istedenfor utenfor banen. Han kom inn på asfalten igjen som nummer fire, og begynte nå å ta opp jakten på Räikkönen. Massa dro ifra Hamilton og vant løpet som Alonso så gjerne ville vinne foran hjemmefansen. Alonso fikk likevel en pallplassering ettersom Räikkönen måtte bryte med elektronikkproblemer.

Lewis Hamilton tok sin fjerde strake pallplassering og ledelsen i mesterskapet sammelagt.

## Klassifisering
### Kvalifisering

### Løpet

**Noter til tabellen:**
# Dette var Super Aguris første poeng i Formel 1, og det første poenget til Takuma Sato siden Ungarns Grand Prix 2005.

## Eksterne lenker
*
Tachikawa Ki-36

**Tachikawa Ki-36** ( alliert kodenavn: *«Ida»* ) var et to-seters japansk forbindelses- og observasjonsfly.

Ki-36 ble først brukt i krigen med Kina og deltok også i hele den andre verdenskrig. Mot slutten av krigen ble Ki-36 også utstyrt med en intern bombe som kamikaze-fly.

## Spesifikasjoner

 

## Eksterne lenker
* Tachikawa Ki 36 Ida
Hammerfestkommunen

**Hammerfestkommunen** var arbeiderne i Hammerfest sin organisasjon under storstreiken i 1921. Betegnelsen var ikke i bruk i samtiden, men har kommet til i ettertid. Fra 9. mai til 30. mai kontrollerte arbeiderne større deler av Hammerfest by.

## Eksterne lenker
* Artikkel på www.leksikon.org
Djupedalen

**Djupedalen** er en trang dal helt sør i Hole kommune i Buskerud. Dalen fortsetter inn i Bærum kommune, der den heter Kjaglidalen. Isielva renner gjennom dalen.

Området er en forkastningsdal og inngår i Djupdalen og Kjaglidalen naturreservat. Dalen inneholder en komplett lagserie av lavabergartene på Krokskogen, deriblant rombeporfyr. Skogen består av gran med innslag av edelløvskog.

## Referanser
Juristforeningen

**Juristforeningen** kan vise til:
*Juristforeningen (Universitetet i Bergen)
*Juristforeningen (Universitetet i Oslo)
*Juristforeningen (Universitetet i Tromsø)
Flerspråklighet

Å være **flerspråklig** vil si at en behersker og bruker flere språk. Et menneske, et samfunn og et utdanningsystem kan alle være flerspråklige. Vanligvis er det bare to språk som virker sammen, men det finnes også eksempler på at flere språk gjør det, og mekanismene er noenlunde de samme enten man snakker om noe som er tospråklig eller noe som er flerspråklig.

Flerspråklige mennesker overgår enspråklige mennesker i antall blant verdens befolkning.

## Referanser
Askjum (Østre Toten)

**Askjum** er en matrikkelgard i Nordlia i Østre Toten (gnr. 138). Eiendommen var fram til ca. 1900 den klart største i Nordli skolekrets, med et totalareal på ca. 1&nbsp;300 mål og ei matrikkelskyld på over 33 mark. Mens husa lå på rundt 325 meters høyde, strakte eiendommen seg helt ned til Mjøsa, 200 meter lavere. Rundt forrige århundreskifte begynte ei omfattende oppstykking, der mesteparten av skauen og enga ble solgt til nyoppretta småbruk. I 1997 hadde hovedbølet (bnr. 8) igjen ca. 230 mål dyrka jord og 380 mål skau og annet areal, men i 1999 ble rundt 80 mål av *Nordskauen* hogd og lagt ut til byggefelt (Askjumlia). 

I Askjums velmaktstid var blant annet en av Østre Totens ordførere eier av garden, nemlig sakfører Jacob Brager (ordfører 1862-65). Ei av Bragers døtre var forlova med Axel Fahlstrøm, drivkraft innafor Gjøviks kulturliv rundt 1880. Ei anna datter, *Karoline*, ble gift med kunstmaleren Eivind Nielsen.

De to våningshusa er gamle, etter tradisjonen fra ca. 1750, men sterkt ombygd. I 1929 var det eierskifte på garden, og i den forbindelse holdt selgeren igjen tomt til *Askjumvillaen*, den første frittliggende villaen i Nordlia. Huset er bygd i tilnærma jugendstil.

Gardsnavnet er etter Rygh en sammensetning av treslaget *ask* og *heim*. På garden er det fruktbar jord, og edellauvtreet ask trives godt der. Askjum er et vanlig gardsnavn på flatbygdene på Østlandet og finnes blant annet i nabobygdene Vardal, Eidsvoll og Brandbu.

## Småbruk under Askjum
**Ask* (husa ligger like ved den gamle husmannsplassen *Lund*)
**Askeli*
**Bakkeli*
**Gropen/Sørli*
**Nyland*
**Solheim* (som husmannsplass kalt *Askjumstuggua*)
**Vilberg*

## Litteratur
*Breilid, Ludvik Olsen: *Askjums historie* (utrykt manuskript), Breilid 1941. 
*Norske Gardsbruk (1997)

## Eksterne lenker
* Norske Gaardnavne